钦定古今图书集成/明伦汇编/闺媛典/第173卷 > 魏谷实母周氏〈三妇附〉
## 钦定古今图书集成/明伦汇编/闺媛典/第173卷 > 魏谷实母周氏〈三妇附〉

按《政和县志》：“周氏，魏谷实母也。生三子，谷实、彦祥、谷
资而夫亡。三子既长，复相继夭。冢妇黄，次妇李，季妇
张，皆少。周导以节义，三妇皆感泣，啮指共誓不二心，
闺门肃然。诸孙总角者则遣就外傅，在襁褓者皆自
哺之。每旦辄坐于庭，诸孙环侍，聚僮仆训谕，使治生
业，晚则稽其勤惰而赏罚焉。如是者二十年，年七十”
五卒。三妇遵奉成教，皆能坚持苦节，以弗坠其业。